Die erschti Person won'i ha dörfe asäge isch die dennzumaligi Berner -  Regierungsrätin Elisabeth Zölch gsi, aber die het partout nid uf das chline  Schämeli ufe wöue. Aber i ha mir öpis überleit u därum hets mi gwautig agschisse,  dass die aus Erschti grad so zickig tuet u de hase haut a Ihrne adrette Füdlibacke  packt use uf ds'Schämeli ufeglüpft. Aes isch aues ganz schnäu gange.  3/4 vo de Gäscht het lut useglachet, 1/4 isch konschterniert gsi. D'Frou Zölch het  lut usegöisset u schlussändlich de o glachet - ja, was söu Sie süsch. Uf jede  Fau isch Sie ufem Schämeli blibe u die nächschte Redner si vo säuber druf.